<classify> WAZIRI wa Nchi Ofisi ya Rais Tawala za Mikoa na Serikali za MitaaTamisemi, Selemani Jafo ametoa wiki moja kwa Mkurugenzi wa Wakala wa Barabara za Vijijini na Mijini Tarura, Abdul Digaga kujieleza sababu zilizochangia uzembe katika ofisi yake na kuifanya ofisi hiyo kushindwa kukusanya mapato kama ilivyokusudiwa.Waziri Jafo amemtaka Mkurugenzi huyo, Digaga kujieleza kwa nini asichukuliwe hatua kutokana na uzembe huo, ulioifanya serikali kupata hasara yatokanayo na ukusanyaji wa mapato.Digaga hakuwepo wakati akitoa maagizo hayo na badala yake maagizo hayo yalipokewa na Kaimu Mkurugenzi wa Tarura, Francis Mwasota. Waziri Jafo alitoa maagizo hayo juzi baada ya kutembelea Ofisi ya Tarura kwa lengo la kubaini chanzo cha tatizo hilo.Alimuagiza Katibu Mkuu wa Wizara hiyo, Elius Mwakalinga kusimamia suala hilo ili kubaini sababu za kina za taasisi hiyo kushindwa kutimiza majukumu yake ipasavyo.Kwa mujibu wa Jafo, katika kipindi cha hivi karibuni Tarura imekuwa haina mwenendo mzuri wa ukusanyaji wa mapato katika halmashauri mbalimbali na kusababisha hali hiyo.Kimsingi, alisema hali hiyo haivumiliki katika kipindi hiki cha Serikali ya Awamu ya Tano iliyojipambanua maendeleo.Nimekuja baada ya kubaini kuwepo kwa uzembe mkubwa katika ofisi hii, ni jambo lisilowezekana kuona kiasi cha zaidi ya shilingi milioni 200 zikipotea ndani ya muda mfupi, hii inaonekana kuna uzembe mkubwa unaofanywa na baadhi ya maofisa wa ofisi yenu amesema Jafo.Waziri Jafo alisema taarifa aliyoipokea kutoka kwa aliyekuwa Katibu Mkuu wa Wizara hiyo, Mussa Iyombe, kuna dosari nyingi zilizojitokeza katika ukusanyaji wa mapato katika taasisi hiyo, huku akibainisha uwepo wa uzembe unaotokana na taasisi hiyo kutokuwa na mashine za ukusanyaji wa mapatoPOS.Awali, Kaimu Mkurugenzi wa Tarura, Francis Mwasota alimweleza Waziri Jafo kuwa katika kipindi cha miezi sita kuanzia Agosti Mosi hadi Januari mwaka huu, Tarura mkoa wa Dar es Salaam imepokea zaidi ya Sh bilioni 1.07 sawa na wastani wa kiasi wa Sh milioni 268 kwa mwezi, zilizotokana na mgao wa ukusanyaji wa mapato kwa kushirikiana na Jiji hilo.Amrsema hatua hiyo imetokana na makubaliano na Jiji hilo la kugawana mapato ghafi kwa asilimia 5050, kwa kuhusisha maegesho ya magari yaliyopo kwenye barabara, zinazosimamiwa na Tarura, Wakala wa Barabara nchini Tanroads na maeneo yaliyo nje ya hifadhi ya barabara.Aidha amesema hadi kufikia Februari 25 mwaka huu, zaidi ya Sh milioni 366 zimekusanywa na wakala huyo kutokana na ada za maegesho 366 kwa kanda mbili, zinazohusisha wilaya za Kinondoni na Ubungo na kanda ya pili inayohusisha wilaya za Ilala, Temeke na Kigamboni.  <topic>: KITAIFA 